10 से ज्यादा बच्चियों से दुष्कर्म, 9 साल की मासूम की बहादुरी से पकड़ा गया
तीसरी-चौथी कक्षा में पढ़ने वाली 10 से ज्यादा बच्चियों के साथ रेप करने वाले हेड मास्टर की करतूतें रूह कंपाने वाली हैं। पोर्न मूवी देखने की लत में 55 साल का हेडमास्टर इतना वहशी बन गया था कि 6 साल की बच्चियों से दरिंदगी करने
तीसरी-चौथी क्लास में पढ़ने वाली 10 से ज्यादा बच्चियों के साथ रेप करने वाले हेडमास्टर की करतूतें रूह कंपाने वाली हैं। उसे पोर्न मूवी देखने की लत थी, इसी लत के चलते 55 साल का हेडमास्टर दरिंदा बन गया और 6 साल की बच्चियों से दुष्कर्म कर लिया।
उसका शिकार हुई 8 बच्चियों ने रोते-रोते पुलिस को खुद के साथ हुए घिनौने कांड की कहानी सुनाई। कई बच्चियां खौफ और बदनामी के डर में आज भी चुप हैं।
मामला डूंगरपुर जिले के राजकीय उच्च माध्यमिक विद्यालय का है। हेडमास्टर स्कूल खत्म होने के बाद बच्चियों को पौधों में पानी डालने और कंप्यूटर सिखाने के बहाने बुलाता था। कई बार बच्चियों को खुद की स्कॉर्पियो गाड़ी में बैठा कर बंगले में ले जाता था। वहां उनसे रेप करता और अश्लील फोटो भी मोबाइल में खींच लेता था।
डेढ साल से जारी उसकी हैवानियत की पोल एक 9 साल की बहादुर बच्ची ने खोली। तब जाकर पता चला कि वो स्कूल में कई बच्चियों के साथ घिनौनी हरकत कर चुका है।
हाल ही में डूंगरपुर पुलिस ने हेडमास्टर रमेशचंद्र कटारा के खिलाफ कोर्ट में चार्जशीट पेश कर दी है। भास्कर ने पीड़ित बच्चियों से आपबीती जानी, साथ ही चार्जशीट में दर्ज हेडमास्टर के काले कारनामे पूरा सच जाना।
संडे बिग स्टोरी में पढ़ें, कैसे एक शिक्षक हैवान बन गया…
सबसे पहले पढ़िए बच्चियों के बयान…
पहला केस : हम रोने लगे तो 10 रुपए दिए
11 साल की मासूम बच्ची ने अपनी मां के साथ बयान दिए- मैं राजकीय उच्च प्राथमिक विद्यालय में पढ़ती हूं। मैं गांव के तालाब के पास अपनी चार सहेलियों के साथ खो-खो खेल रही थी। वहां पर बड़े सर रमेशचंद्र कटारा पहले से आए हुए थे।
बड़े सर ने मुझे व एक सहेली को पौधों में पानी डालने के लिए सफेद रंग की गाड़ी में बैठाकर स्कूल में ले गए। तब स्कूल में कोई भी नहीं था। कमरे में ले जाकर कपड़े उतारने को बोला। सर ने भी अपने कपड़े खोल दिए। फिर दोनों के साथ दो बार गलत काम किया। जब मैं रोने लगी तो धमकी देकर कहा कि किसी को भी मत बताना, नहीं तो जान से मार दूंगा।
इतना सुनते ही मैं अंदर तक कांप गई। उन्होंने हम दोनों को 10-10 रुपए निकाल कर दे दिए। रात में पेट में बहुत तेज दर्द हो रहा था। धमकी के बाद मैं इतना डर गई थी कि किसी को कुछ नहीं बताया।
दूसरा केस : गेपसागर में डाल दूंगा, मछलियां-मगरमच्छ खा जाएंगे
स्कूल में पढ़ने वाली 11 साल की बच्ची ने बयान दिए- गर्मियों की छुट्‌टी खत्म होने से दो दिन पहले बड़े सर रमेशचंद्र कटारा ने कहा कि तुम स्कूल में 7-8 बजे के बीच में आ जाना। कम्प्यूटर सिखाऊंगा। शाम के समय मम्मी और पापा किसी काम से मामा के घर गए हुए थे। घर में केवल दादी थी।
मैं दादी को बोलकर स्कूल चली गई। मेरे साथ सहेली भी थी। स्कूल गए तो बड़े सर पहले से वहां मौजूद थे। पहले पौधों में पानी डालने के लिए बोला। फिर घुमाने का कहकर सफेद रंग की गाड़ी में बैठा कर अपने घर पर ले गए। उस वक्त घर में कोई नहीं था।
अंदर ले जाते ही उसने बोला कि कपड़े उतार दो। हम दोनों ने पूछा कि कपड़े क्यों उतारें, तो डांटने लग गए। फिर अपने कपड़े उतारकर दोनों के साथ अश्लील हरकतें करने लगे।
एक-एक कर गलत काम करने लगे। मैं चिल्लाई और कहा कि हमें घर जाना है, लेकिन सर ने हमें डांट लगाते हुए बोला कि किसी को मत बताना।
अगर कुछ बताया तो तुम दोनों काे गेपसागर में डाल दूंगा। वहां पर मछलियां-मगरमच्छ तुम्हें जिंदा खा जाएंगे। दोनों को कपड़े पहनाकर 10-10 रुपए दे दिए।
तीसरा केस : रेप कर फोटो भी खींचता था
रेपिस्ट हेडमास्टर से खौफजदा एक 10 साल की बच्ची ने कई दिन तक स्कूल जाना छोड़ दिया था। उसने पुलिस को दिए बयानों में कहा- मैं तब तीसरी कक्षा में पढ़ती थी।
जब स्कूल में कोई नहीं होता था तो बड़े सर रमेश कटारा एक-एक या दो-दो लड़कियों को कमरे में ले जाते थे। छुट्टी होने के बाद ही बुलाते थे। हमारे साथ कई बार गंदा काम किया। उसने कई बार मोबाइल में गंदी फोटो भी खींची थी।
पोल कैसे खुली?
वो बहादुर लड़की, जिसने पड़ोसन को बताया दरिंदगी का एक-एक सच
हेडमास्टर की हरकतें लगातार बढ़ रहीं थीं। रेप की शिकार एक 9 साल की बच्ची की तबीयत लगातार खराब रहने लगी। 29 मई को वह अपनी मां के साथ खेत पर काम कर रही थी।
परेशान देखकर मां ने तबीयत के बारे में पूछा तो बोली कि पेट में बहुत दर्द हो रहा है। मां ने जब कारण पूछा तो बच्ची रो पड़ी लेकिन कुछ भी नहीं बताया। कुछ अनहोनी का शक हुआ।
उसने पड़ोस में रहने वाली महिला को कहा कि मेरी बेटी तुमसे सारी बातें शेयर करती है। तुम उससे पूछो। शाम को पड़ोसन ने जब उससे बात की, तब पीड़ित बच्ची ने हेडमास्टर की करतूतों के बारे में बताया। वो लगातार एक महीने से उसके साथ गंदी हरकतें कर रहा था।
मां ने जुटाई हिम्मत, थाने पहुंचकर दर्ज करवाई FIR
पीड़ित बच्ची की मां ये सब सुनकर अंदर तक सहम गई। वह अपनी बेटी की सहेली के घर पहुंची, जो हमेशा उसके साथ रहती थी। वहां जाकर पता चला कि हेडमास्टर उसके साथ गंदी हरकत कर चुका था। गांव की बाकी महिलाओं ने भी अपनी बच्चियों से जब पूछा तो पूरा सच सामने आ गया।
30 मई तक 15 से ज्यादा बच्चियों ने खुद के साथ रेप और अश्लील हरकतों के बारे में बताया। तब हेडमास्टर की करतूतों का शिकार हुई पहली छात्रा की मां ने हिम्मत जुटाई और पुलिस थाने पहुंचकर 31 मई को आरोपी के खिलाफ मुकदमा दर्ज करवाया।
पुलिस ने प्राइमरी इन्वेस्टिगेशन के बाद 3 जून को आरोपी हेडमास्टर को गिरफ्तार कर लिया। पहली ही बार में 8 छात्राओं के बयान दिए। आरोपी ने पूछताछ में कई बातें कबूली।
दरिंदगी की शुरुआत : डेढ़ साल पहले पोर्न देखने की लत लगी
पुलिस जांच में सामने आया कि हेडमास्टर रमेशचंद्र कटारा (55 वर्ष) को डेढ़ साल पहले पोर्न वीडियो देखने की लत लग गई थी। वह पहले तो घर पर ही रात भर पोर्न वीडियो देखता था।
बाद में स्कूल में बने हेडमास्टर रूम में भी वीडियो देखने लग गया था। पोर्न वीडियो देखने की लत लगी तो उसने छोटी बच्चियों को बुरी नीयत से देखना शुरू कर दिया।
पहले वह अपने केबिन में बुलाकर बच्चियों से छेड़छाड़ करता था। उनके बॉडी पाट्‌र्स को छूने की कोशिश करता था। छोटी कक्षाओं की बच्चियों को सॉफ्ट टारगेट करता था, क्याेंकि वह जानता था कि वे विरोध नहीं कर पाएंगी। अगर कोई कुछ बोलती तो उसे धमकी देकर चुप करवा देता था।
पहली बार उसने स्कूल की एक 9 साल की लड़की को पौधों में पानी देने के बहाने बुलाकर रेप किया। उसी लड़की के साथ 4 से 5 बार दुष्कर्म किया।
जब पीड़ित बच्ची ने उसके खिलाफ कोई शिकायत नहीं की तो आरोपी की हिम्मत बढ़ती चली गई। धीरे-धीरे उसने स्कूल की बाकी बच्चियों को शिकार बनाना शुरू कर दिया। कई बार स्कूल में ही रेप करता था तो कई बार मौका देखकर अपने घर बुला लेता था।
बच्चियों के घर पहुंच जाता था, परिजन समझते थे- हेडमास्टर को पढ़ाई की फिक्र
चौंकाने वाली ये बात है कि अगर कोई बच्ची रेप होने के अगले दिन स्कूल नहीं आती थी तो आरोपी उनके घर पहुंच जाता था। वो ये देखने जाता था कि कहीं उसने घर पर कुछ बता तो नहीं दिया। वहां जाकर बच्ची के परिजनों से पूछता कि आज बच्ची को स्कूल क्यों नहीं भेजा। परिजन ये समझते थे कि हेडमास्टर बच्चों की पढ़ाई को लेकर काफी फिक्र करता है।
स्कूल का कमरा नंबर-8, दरिंदगी का स्टोर रूम
पुलिस ने हेड मास्टर रमेश चंद्र कटारा के खिलाफ पेश चार्जशीट में स्कूल के उस कमरा नंबर-8 का भी जिक्र किया है, जहां वह रेप करता था। इस कमरे में आरोपी 5 से ज्यादा बच्चियों को शिकार बना चुका था।
कई बच्चियों को वहां कम्प्यूटर सिखाने के बहाने अश्लील हरकतें कर चुका था। इसके अलावा भी स्कूल के तीन कमरों के बारे में बच्चियों ने पुलिस को बताया है, जहां उनके साथ गलत काम होता था।
दो बार बच्चियों को बाहर लेकर गया, लेकिन मौका नहीं मिला
कुछ समय पहले बिछीवाड़ा में दो दिन का खेल टूर्नामेंट हुआ था। तब आरोपी छात्राओं को खुद स्कॉर्पियो गाड़ी में वहां ले गया था। स्कूल में मौजूद महिला शिक्षकों ने साथ जाने को कहा तो उन्हें मना कर दिया।
वहां रात भर रूकने के बाद उन्हें वापस गाड़ी से ही लेकर आया था, लेकिन वहां बाकी स्कूलों की बच्चियां मौजूद थीं, इसलिए हेडमास्टर को गंदी हरकत करने का मौका नहीं मिला था।
इसके बाद उसने फिर से मौका ढूंढा। इसी साल 10 अप्रैल को डूंगरपुर शहर में स्कूली बच्चों को घुमाने का प्रोग्राम रखवा दिया। वह बच्चियों को अपनी स्कॉर्पियो में ही ले जाना चाहता था, लेकिन संख्या ज्यादा होने के कारण बस करवानी पड़ी।
तब उन्हें फतेहगढ़ी, नाना भाई पार्क, सेंचुरियन पार्क चित्तौड़गढ़ व रेलवे स्टेशन पर घुमा कर लाए थे। इस बार स्कूल का बाकी स्टाफ साथ में था, इसलिए यहां भी उसे कोई भी गलत काम करने का मौका नहीं मिला।
स्कूल में 4 महिला व 5 पुरुष टीचर, 3 महिला कुक
हेड मास्टर रमेशचंद्र कटारा जिस स्कूल में पोस्टेड था, उसमें 4 महिला टीचर हैं, तीन महिला कुक और 5 पुरुष टीचर। खुद रमेशचंद्र कटारा स्कूल में 28 मई 2018 से वहां पोस्टेड था।
हैरानी की बात है 9 टीचर होने के बाद भी हेडमास्टर की करतूत के बारे में किसी भी स्टाफ को शक तक नहीं हुआ। आरोपी ने खुद भी कबूला है कि स्कूल में स्टाफ की मौजूदगी के कारण वह दिन में ऐसी कोई भी हरकत नहीं कर पाता था। इसलिए छुट्टी होने के बाद ही लड़कियों को कम्प्यूटर सिखाने के बहाने रोक लेता था।
गांव में रुतबा, किसी को विश्वास नहीं हुआ
रेप की शिकार हुई बच्चियों ने अपने घर में पेट दर्द की भी शिकायत की थी, लेकिन उनके परिवार वाले सामान्य दर्द समझकर दवाई दे देते थे। वे हेडमास्टर की करतूतों से अनजान थे। असल बात ये भी है कि रमेशचंद्र कटारा ने गांव में अपना रुतबा बना रखा था।
एक साल पहले ही उसने अपना एक नया आलीशान दो मंजिला बंगला बनाया था। नई स्कॉर्पियो गाड़ी भी ली थी। इसी गाड़ी में वह स्कूल आता-जाता था। स्कूल से आते-जाते समय गांव के लोगों से बातचीत करते हुए जाता था। गांव वालों को लगता था कि हेडमास्टर सरल इंसान है। यही कारण है कि उसकी करतूतों पर किसी को शक नहीं हुआ।
रमेशचंद्र खुद दो बेटियां और एक बेटे का पिता है। एक बेटी की शादी हो चुकी है जो सरकारी टीचर है। वहीं, दूसरी बेटी और बेटा बीएससी नर्सिंग कर चुके हैं।
मोबाइल ने खोले राज, डेढ़ महीने में रिकवर हुआ डेटा
रमेशचंद्र कटारा को भनक लग चुकी थी कि कुछ बच्चियों ने उसका राज खोल दिया है। डर के मारे उसने खुद के मोबाइल से सारे अश्लील फोटो डिलीट कर दिए थे। ये फोटो उसने बच्चियों से रेप करते समय मोबाइल में खींचे थे।
फोरेंसिक टीम को रमेशचंद्र कटारा के मोबाइल के डाटा को पूरी तरह से रिकवर करने में डेढ़ महीने का समय लग गया। उसके मोबाइल में कई पोर्न वीडियो मिले हैं जो वह देखने के बाद डिलीट कर देता था।
इसके अलावा गूगल हिस्ट्री में कई पोर्न वेबसाइट का डेटा मिला है। ये काफी अहम सबूत हैं। इनकी सीडी बनाकर चार्जशीट के साथ अटैच कर कोर्ट के समक्ष पेश की गई है।
अहम सबूत- पीड़ित बच्चियों ने पहचानी घर में लगी तस्वीरें-गुलदस्ते
पुलिस ने बच्चियों से हेडमास्टर के घर के कमरे पर भी ले जाकर मौका तस्दीक करवाई। एक बच्ची ने तो हेडमास्टर के घर आने-जाने का रास्ता पुलिस को पहले ही बता दिया था।
इतना ही नहीं हेडमास्टर के बेडरूम में मौजूद सामान के बारे में जो जानकारी बच्चियों ने पुलिस को दी वह भी सही पाई गई। कौन सा सामान कहां पर रखा है।
कमरा कैसा दिखता है, उसका कलर क्या है, घर में मौजूद तस्वीरें-गुलदस्ते की भी डिटेल बताई। रमेशचंद्र कटारा बच्चियों को कहां-कहां लेकर जाता था। पुलिस ने कड़ी से कड़ी जोड़ते हुए बीटीएस लोकेशन की रिपोर्ट तैयार कर कोर्ट में पेश की है।
बेशर्मी से कबूला : रेप तो किया, लेकिन अश्लील फोटो नहीं ली
आरोपी हेड मास्टर ने गिरफ्तार होने के बाद क्या-क्या कबूला, भास्कर के पास पुलिस रिकॉर्ड का नोट भी है। इसमें आरोपी हेडमास्टर ने पीड़ित बच्चियों के नाम तक बताए हैं कि वो इनके साथ गलत काम कर चुका है।
इन्हें घर भी लेकर गया था और स्कूल के कमरा नंबर 8 में भी रेप किया। उसने बेशर्म होकर पुलिस से कहा कि ‘मैंने किसी छात्रा की अश्लील फोटो नहीं ली है। मैं अकेले में पोर्न वीडियो देखता था।
रेप करता था, फिर 5 से 10 रुपए दे देता था। उन्हें धमकाता था कि किसी को भी कुछ नहीं बताए। हालांकि, पुलिस ने आरोपी के मोबाइल से 5 बच्चियों की न्यूड फोटो रिकवर की है।'
अब आगे क्या?
2 अगस्त को चार्जशीट पढ़ने के बाद आरोपी हेडमास्टर रमेशचंद्र को चार्ज सुनाए जाएगें। उसे कोर्ट में भी पेश किया जा सकता है या फिर वीडियों कांफ्रेसिंग से भी पेशी हो सकती है।
अब तक उसे दो बार ही कोर्ट में लाया गया है। इसके बाद कोर्ट में ट्रायल शुरू होगा। कुल 58 गवाहों के बयान कराए जाएंगे। बहस शुरू होगी। पुलिस के जांच अधिकारी के भी बयान होंगे। सबूतों के सही पाए जाने पर कोर्ट अपना फैसला सुनाएगा।
आरोपी के खिलाफ पर्याप्त सबूत
डीएसपी राकेश शर्मा ने बताया कि हमने पर्याप्त सबूतों के साथ चार्जशीट पेश कर दी है। मोबाइल फोन की भी लोकेशन ली गई है जिसमें साबित होता है कि घटना के समय आरोपी वहीं था। छुट्टियों के दिन भी छात्राओं को बुलाता था। मामले को केस ऑफिसर स्कीम में लिया गया है ताकि आरोपी को जल्द से जल्द सख्त सजा दिलाई जा सके।
(सहयोग : चिंतन जोशी)
यह भी पढ़ेंः
ऐसा इंस्टीट्यूट जो बच्चों को बना देगा जीनियस?:दीवार के आर-पार देख सकेंगे; लोगों ने गंवाए करोड़ों, पकड़ा गया गोल्ड मेडलिस्ट ‘नटवर लाल’
राजस्थान के सैकड़ों बिजनेसमैन से ठगी का अनोखा मामला सामने आया है। ठग ने उन्हें एक इंस्टीट्यूट की फ्रेंचाइजी बांटी। दावा किया कि इस इंस्टीट्यूट में बच्चों को ऐसी ट्रेनिंग दी जाएगी कि उनका दिमाग कंप्यूटर से तेज चलेगा। आंखें बंद होंगी, तब भी पढ़ सकेंगे। इतना ही नहीं, दीवार के आर-पार भी देख सकेंगे...(यहां CLICK करें)